Diari Oficial de la Generalitat Valenciana


Sumari del DOGV 8699, del 17-12-2019 (2019/9968)

Notificació de la sentència dictada en el judici verbal número 457/2018.
------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9968


Organisme emissor
:   Jutjat de Primera Instància i Instrucció Número 4 d'Alcoi

Tipus de document
:   Edicte

Notificació de la sentència dictada en el judici verbal número 457/2018. [2019/9968]  
En aquest procediment de desnonament per precari número 457/2018, seguit a instàncies de Buildingcenter, SAU, contra els ocupants ignorats de l'habitatge situat al paratge Partida Pla Roig, número 16, de Gaianes, s'ha dictat sentència, que, literalment, és com segueix:  
  
«Sentència número 38/2019  
  
Magistrada que la dicta: Laura Cristina Morell Aldana  
Lloc: Alcoi (Alacant)  
Data: 20 de febrer de 2019  
  
Part demandant: Buildingcenter, SAU.  
Advocat: Javier Galán Rosco  
Procurador: Lorenzo Christian Ruiz Martínez  
Part demandada: ocupants ignorats de l'habitatge situat al paratge Partida Pla Roig, número 16, de Gaianes  
  
[...]  
  
Part dispositiva  
Estime íntegrament la demanda formulada pel procurador, el senyor Ruiz Martínez, en nom i representació de Buildingcenter, SAU, contra els ocupants ignorats de l'habitatge situat al paratge Partida Pla Roig, número 16, de Gaianes, i, en conseqüència, declare que pertoca el desnonament sol·licitat i condemne els demandats, els ocupants ignorats de l'habitatge situat al paratge Partida Pla Roig, número 16, de Gaianes, a deixar lliure, vacu i expedit l'habitatge situat al paratge Partida Pla Roig, número 16, de Gaianes, amb prevenció que si no ho fan en el termini indicat, en seran llançats, a càrrec seu, el 2 de juliol de 2019, a les 11.00 hores, i amb imposició expressa de les costes al demandat.  
  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha d'interposar mitjançant un escrit que s'ha de presentar en aquest jutjat dins del termini de 20 dies hàbils, comptador a partir de l'endemà de la notificació, i l'apel·lant ha d'exposar en aquest les al·legacions en què basa la impugnació i citar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional quinzena de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable perquè siga tramitat, ha de constituir un depòsit de 50 euros en el compte de depòsits i consignacions d'aquest jutjat. Per a materialitzar aquest depòsit, haurà d'especificar en el resguard d'ingrés, en el camp «Concepte d'apel·lació», que es tracta d'un recurs, seguit del codi 02 i la paraula «Apel·lació». L'ingrés del depòsit ha d'acreditar-se amb una còpia del resguard d'ingrés que caldrà presentar juntament amb l'escrit d'interposició del recurs. L'obligatorietat del depòsit inclou les resolucions notificades amb anterioritat a l'entrada en vigor de la LO 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'Administració de justícia de 4-11-09). Si el recurs és estimat totalment o parcialment, la part haurà de sol·licitar la devolució del depòsit mitjançant un escrit que cal presentar davant d'aquest jutjat, una vegada hi hagen estat tornades les actuacions.  
Aquesta és la meua sentència, que pronuncie, mane i signe.»  
I, atés que es desconeix el parador del demandat, els ocupants ignorats de l'habitatge situat al paratge Partida Pla Roig, número 16, de Gaianes, expedisc aquest edicte a fi que li valga de notificació en deguda forma.  
  
Alcoi, 8 d'octubre de 2019.- La lletrada de l'Administració de justícia: Cristina Alfonso Guillamón.